ΓΡΑΠΤΗ ΕΡΩΤΗΣΗ E-0904/96 υποβολή: Pieter Dankert (PSE) και Carlos Pimenta (PPE) προς την Επιτροπή (23 Απριλίου 1996)

Θέμα: Η κατασκευή γέφυρας στον Τάγη, με ενίσχυση από το Ταμείο Συνοχής

Σύμφωνα με το άρθρο 5 του Παραρτήματος ΙV για το σχέδιο της απόφασης αριθ. 94/10/65/005, η Επιτροπή Επίβλεψης υποχρεούται να ελέγξει εάν η κατασκευή γέφυρας στον Τάγη, που συγχρηματοδοτείται από το Ταμείο Συνοχής, πληροί τους κοινοτικούς κανόνες, ειδικότερα εκείνους που αφορούν στο περιβάλλον.

Έχει αναλάβει η εν λόγω επιτροπή δράση κατά των παρανόμων εργασιών βυθοκόρησης, έκχυσης αποβλήτων σε μή προβλεπόμενες για το σκοπό αυτόν τοποθεσίες, κατά των εργασιών που πραγματοποιούνται στα «αλμυρά λιβάδια» καθήν περίοδο τα πουλιά που διαβιούν στην περιοχή χτίζουν τη φωλιά τους, καθώς και κατά της απουσίας περίφραξης για την προστασία των πτηνών και των ανθρώπων.

Μπορεί να αναφέρει η Επιτροπή εάν ο εκπρόσωπός της στους κόλπους της ως άνω επιτροπής έχει επιστήσει την προσοχή των μελών της στις παραβιάσεις των διαφόρων κανόνων, ζητώντας την ανάληψη δράσης;

Εάν ναί, για ποιό λόγο δεν διέταξε η Επιτροπή την έρευνα που προβλέπει το άρθρο 10 της σχετικής απόφασης για το σχέδιο αριθ. 94/10/65/005;

Εάν όχι, πώς εξηγείται το ότι η επιτροπή, συμπεριλαμβανομένου του εκπροσώπου της Ευρωπαϊκής Επιτροπής αγνοεί γεγονότα που έχουν τύχει ευρείας δημοσιότητας στην Πορτογαλία;

Συμπληρωματική και Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0904/96, E-0905/96, E-0906/96, E-0907/96 και E-0908/96 (26 Σεπτεμβρίου 1996)

Συμπληρώνοντας την απάντηση της 9ης Ιουλίου 1996 ((ΕΕ αριθ. C 297, 8.10.1996, 46. )), η Eπιτροπή είναι τώρα σε θέση να ανακοινώσει τις εξής πληροφορίες.

1. Η ανάλυση της εφαρμογής των περιβαλλοντικών ρητρών αποτελεί ένα από τα σημεία της ημερήσιας διάταξης των συνεδριάσεων της επιτροπής παρακολούθησης που έχει συσταθεί για να παρακολουθεί το εν λόγω πρόγραμμα.

Η Gattel («Gabinete da Travessia do Tejo em Lisboa») όπως και η CAO («Comissγo de Acompanhamento da Obra»), ο οργανισμός που έχει συσταθεί για την παρακολούθηση της εκτέλεσης των μέτρων ελαχιστοποίησης των επιπτώσεων αυτού του προγράμματος στο περιβάλλον, υποβάλουν τακτικά έκθεση στην Επιτροπή για τα μέτρα που έχουν λάβει.

Οι αντιπρόσωποι της Επιτροπής έθιξαν στην επιτροπή αυτή, τα θέματα που αφορούν τα εν λόγω μέτρα, με βάση κυρίως τις επιστολές των μη κυβερνητικών οργανώσεων. Επίσης πραγματοποιήθηκαν επιτόπιες επισκέψεις.

2. Με βάση κυρίως τα αποτελέσματα παρακολούθησης που αναφέρονται ανωτέρω, η Επιτροπή έλαβε υπόψη της ότι τα μέτρα ελαχιστοποίησης που εφαρμόστηκαν, αποδείχθηκαν ανεπαρκή σε σχέση με το στόχο να προστατευθεί το ενδιαίτημα από μια ειδική ζώνη προστασίας και ότι ορισμένες διατάξεις της απόφασης δεν είχαν εφαρμοστεί ορθώς. Αυτό ιδιαίτερα όσον αφορά το θέμα του ελέγχου της εφαρμογής των μέτρων ελαχιστοποίησης και της απαγόρευσης ορισμένων πιο ευαίσθητων ζωνών.

Εξάλλου, υπήρχαν σοβαρές υπόνοιες για τη μη τήρηση άλλων διατάξεων που προκύπτουν από τη διαδικασία εξέτασης της περιβαλλοντικής επίπτωσης, κυρίως κατά τις εργασίες βυθοκαθορισμού.

Η Επιτροπή συνεπώς διαβίβασε τις ανησυχίες της στις πορτογαλικές αρχές με δύο επιστολές που απηύθηνε στο Υπουργείο Εξοπλισμού, Σχεδιοποίησης και Χωροταξίας στον κ. Cravinho, την πρώτη φορά στις 20 Φεβρουαρίου και πιο πρόσφατα στις 7 Ιουνίου 1996. Οι επιστολές αυτές δεν αποτελούσαν προειδοποίηση κατά την έννοια του παραρτήματος VI της απόφασης χορήγησης της συνδρομής.

Η Επιτροπή ανήγγειλε με τις επιστολήες αυτές, την αποστολή επιτόπιου ελέγχου που πραγματοποιήθηκε στις 17 και 18 Ιουνίου, αναφέροντας ότι, θεωρούσε ακόμα δυνατό, στο πλαίσιο της εσωτερικής σχέσης, να γίνει κοινός ορισμός των μέτρων που θα μπορούσαν να αποτελούν μια ικανοποιητική απάντηση στα προκύπτοντα προβλήματα.

Συνέχεια αυτών των διαβημάτων, υπογράφηκε κοινή δήλωση προθέσεων από την κ. Wulf-Mathies και τον κ. Cravinho, στην οποία καθορίζονται τα αντισταθμιστικά μέτρα, κυρίως η επέκταση της ειδικής ζώνης προστασίας των 400 εκταρίων, η ενίσχυση του μηχανισμού ελέγχου καθώς και η πλήρης εφαρμογή των μέτρων που προβλέπονται στο πλαίσιο της διαδικασίας αξιολόγησης των επιπτώσεων του προγράμματος στο περιβάλλον.

3. Η Επιτροπή δεν κίνησε τη διαδικασία που προβλέπεται στο άρθρο 169 της συνθήκης ΕΚ κατά τη Πορτογαλίας για παραβίαση της οδηγίας 92/43/ΕΟΚ ((ΕΕ αριθ. L 206 της 22.07.1992. )), διότι δεν διαθέτει τη στιγμή αυτή επαρκή στοιχεία, που θα της επιτρέψουν να συναγάγει το συμπέρασμα ότι οι διαταράχες που ανέφερε το Αξιότιμο Μέλος του Κοινοβουλίου, είχαν σημαντική επίπτωση στην ειδική ζώνη προστασίας «Estuaire du Tage», που ορίστηκε από τις πορτογαλικές αρχές με βάση το άρθρο 4 της οδηγίας 79/409/ΕΟΚ ((ΕΕ αριθ. L 103 της 25.04.1979. )).

Πράγματι, η οδηγία 92/43/ΕΟΚ προβλέπει στο άρθρο 6.2 ότι τα κράτη μέλη πρέπει να αναλάβουν τα αναγκαία μέτρα για να αποφύγουν, στις ειδικές ζώνες διατήρησης, την επιδείνωση των φυσικών ενδιαιτημάτων και των ενδιαιτημάτων ειδών καθώς και της διαταραχές που πλήττουν τα είδη για τα οποία ορίστηκαν οι ζώνες, εφόσον οι διαταραχές αυτές είναι ικανές να έχουν σημαντικό αντίκτυπο στους στόχους της εν λόγω οδηγίας.

Δυνάμει του άρθρου 7 της οδηγίας 92/43/ΕΟΚ, οι υποχρεώσεις που απορρέουν από το άρθρο 6.2 το οποίο αναφέρεται ανωτέρω, αντικαθίστανται από αυτές που απορρέουν από το άρθρο 4 της οδηγίας 79/409/ΕΟΚ όσον αφορά τις ζώνες ειδικής προστασίας που ορίζονται με βάση το άρθρο 4.1 όπως και στην προκειμένη περίπτωση.

4. Επειδή πρόκειται για τη γραπτή ερώτηση 0908/96, καλούνται τα Αξιότιμα Μέλη του Κοινοβουλίου να ορίσουν τις οδούς στις οποίες αναφέρονται για να μπορέσει να δώσει η Επιτροπή την απάντησή της.